CELEX: 62008CA0545
Language: el
Date: 2010-05-06 00:00:00
Title: Υπόθεση C-545/08: Απόφαση του Δικαστηρίου (τρίτο τμήμα) της 6ης Μαΐου 2010 — Ευρωπαϊκή Επιτροπή κατά Δημοκρατίας της Πολωνίας (Παράβαση κράτους μέλους — Ηλεκτρονικές επικοινωνίες — Οδηγίες 2002/21/ΕΚ και 2002/22/ΕΚ — Επιχείρηση παροχής υπηρεσιών ευρυζωνικής προσβάσεως στο Διαδίκτυο — Επιβολή της υποχρεώσεως υποβολής προς έγκριση των τιμολογίων των υπηρεσιών ευρυζωνικής προσβάσεως και προσδιορισμού των τιμών με βάση το κόστος της παροχής των υπηρεσιών αυτών — Μη διενέργεια αναλύσεως της αγοράς)

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/8
            
         Απόφαση του Δικαστηρίου (τρίτο τμήμα) της 6ης Μαΐου 2010 — Ευρωπαϊκή Επιτροπή κατά Δημοκρατίας της Πολωνίας
   (Υπόθεση C-545/08) (1)
   
   (Παράβαση κράτους μέλους - Ηλεκτρονικές επικοινωνίες - Οδηγίες 2002/21/ΕΚ και 2002/22/ΕΚ - Επιχείρηση παροχής υπηρεσιών ευρυζωνικής προσβάσεως στο Διαδίκτυο - Επιβολή της υποχρεώσεως υποβολής προς έγκριση των τιμολογίων των υπηρεσιών ευρυζωνικής προσβάσεως και προσδιορισμού των τιμών με βάση το κόστος της παροχής των υπηρεσιών αυτών - Μη διενέργεια αναλύσεως της αγοράς)
   2010/C 179/11
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A. Nijenhuis και K. Mojzesowicz)
   
      Καθής: Δημοκρατία της Πολωνίας (εκπρόσωποι: M. Dowgielewicz και M. Szpunar)
   
      Αντικείμενο
   
   Παράβαση κράτους μέλους — Παράβαση των άρθρων 16 και 17, της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία «καθολικής υπηρεσίας») (ΕΕ L 108, σ. 51), καθώς και των άρθρων 16 και 27 της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία «πλαίσιο») (ΕΕ L 108, σ. 33) — Επιβολή σε φορέα τηλεπικοινωνιών της υποχρεώσεως να υποβάλει προς έγκριση τα τιμολόγια λιανικής για υπηρεσίες ευρυζωνικής προσβάσεως στο Διαδίκτυο χωρίς προηγούμενη ανάλυση της αγοράς
   
      Διατακτικό
   
   Το Δικαστήριο αποφασίζει:
   
               1)
            
            
               Η Δημοκρατία της Πολωνίας, προβλέποντας ρύθμιση των τιμολογίων τελικού χρήστη για τις υπηρεσίες ευρυζωνικής προσβάσεως στο Διαδίκτυο χωρίς προηγούμενη ανάλυση της αγοράς, παρέβη τις υποχρεώσεις που υπέχει από τον συνδυασμό των διατάξεων των άρθρων 16 και 17 της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας), καθώς και των άρθρων 16 και 27 της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο).
            
         
               2)
            
            
               Καταδικάζει τη Δημοκρατία της Πολωνίας στα δικαστικά έξοδα.
            
         
      (1)  ΕΕ C 82 της 4.4.2009.